**Likumprojekta**

**„Grozījumi Tiesnešu disciplinārās atbildības likumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Likumprojekts izstrādāts pēc Tieslietu ministrijas iniciatīvas. |
|  2. | Pašreizējā situācija un problēmas | Atbilstoši Tiesnešu disciplinārās atbildības likuma 2. panta otrajai daļai šobrīd Tiesnešu disciplinārkolēģijas sastāvā ir Augstākās tiesas priekšsēdētāja vietnieks, četri Augstākās tiesas tiesneši, divi apgabaltiesu priekšsēdētāji, divi rajonu (pilsētu) tiesu priekšsēdētāji un divi zemesgrāmatu nodaļu priekšnieki. Šis Tiesnešu disciplinārkolēģijas veidošanas princips atbilst starptautiskajām rekomendācijām tiesu sistēmas jomā, kas paredz tiesnešu disciplinārkolēģiju sastāvā nodrošināt tiesnešu vairākumu. [[1]](#footnote-1)Tomēr, tā kā Latvijas tiesnešu disciplinārkolēģijas sastāvā darbojas tikai tiesneši, tad neizbēgams ir korporatīvo attiecību ietekmes risks disciplinārlietu izskatīšanā. Starptautiskie standarti pieļauj šo problēmu risināt, kolēģijā iekļaujot arī citu tiesu varas institūciju vai sabiedrības pārstāvjus.[[2]](#footnote-2)Nolūkā novērst minētos trūkumus, kā arī pilnveidot Tiesnešu disciplinārkolēģijas darbības leģitimitāti sabiedrības acīs, tiesnešu disciplinārkolēģijas sastāvs ir paplašināms ar personām, kas nav tiesneši, bet, kas darbojas tiesu sistēmas jomā vai ir tuvu tai. |
|  3. | Saistītie politikas ietekmes novērtējumi un pētījumi | Likumprojekts šo jomu neskar. |
|  4. | Tiesiskā regulējuma mērķis un būtība | Likumprojekta mērķis ir vairot sabiedrības uzticību tiesnešu disciplinārlietu izskatīšanas procesam, kā arī tiesu sistēmai kopumā, vienlaikus mazinot tiesnešu korporatīvo saikņu nozīmi disciplinārlietu izskatīšanas procesā, papildinot Tiesnešu disciplinārkolēģijas sastāvu ar kompetentām personām, kas nenāk no tiesnešu vidus.Likumprojekts paredz noteikt, ka Tiesnešu disciplinārkolēģijas sastāvs tiek papildināts ar šādiem pastāvīgiem locekļiem vai viņu pilnvarotiem pārstāvjiem: 1. tieslietu ministru,
2. ģenerālprokuroru,
3. tiesībsargu,
4. Latvijas Zinātņu akadēmijas apstiprinātu tiesībzinātņu ekspertu deleģētu pārstāvi.

Tieslietu ministrs un ģenerālprokurors:Atbilstoši šī brīža Tiesnešu disciplinārās atbildības likuma 2. panta ceturtās daļas redakcijai tieslietu ministrs un ģenerālprokurors var piedalīties Tiesnešu disciplinārkolēģijas sēdēs ar padomdevēja tiesībām. Līdz ar to, šīs personas uzskatāmas par piemērotām arī Tiesnešu disciplinārkolēģijas pastāvīgajam sastāvam.Tiesībsargs:Saskaņā ar Tiesībsarga likuma 4.pantu: 1) Tiesībsargs savā darbībā ir neatkarīgs un pakļaujas vienīgi likumam. Nevienam nav tiesību ietekmēt tiesībsargu viņa funkciju un uzdevumu pildīšanā; 2) Tiesībsarga amats nav savienojams ar piederību pie politiskajām partijām: 3) Administratīvā soda uzlikšana tiesībsargam ir pieļaujama tikai ar Saeimas piekrišanu; 4) Tiesībsarga kriminālprocesuālo imunitāti nosaka Kriminālprocesa likums. Ņemot vērā Tiesībsarga likumā ietvertās tiesībsarga neatkarības garantijas, kuras ir tuvas tiesneša neatkarības garantijām, Tiesībsarga likums nodrošina neatkarību lēmumu pieņemšanā. Turklāt Tiesībsargs ir amatpersona ar augstu morālo stāju. Saskaņā ar Tiesībsarga likumu par tiesībsargu var apstiprināt: 1) Latvijas pilsoni ar nevainojamu reputāciju, kurš ir sasniedzis 30 gadu vecumu; 2) kuram ir augstākā izglītība; 3) kuram ir zināšanas un praktiskā darba pieredze tiesību aizsardzības jomā; 4) kurš atbilstoši likuma prasībām ir tiesīgs saņemt speciālo atļauju pieejai valsts noslēpumam. Ņemot vērā minēto, Tiesībsargs ir vērtējams kā piemērots kandidāts Tiesnešu disciplinārkolēģijas locekļu sastāvam.Latvijas Zinātņu akadēmijas apstiprināts tiesībzinātņu ekspertu deleģēts pārstāvis:Vairākās Eiropas valstīs augstskolu (universitāšu) mācībspēki ir iekļauti tiesnešu disciplinārpārkāpumu vērtēšanas procesā. Šāda kārtība ir Īslandē un Grieķijā.[[3]](#footnote-3) Augstskolas mācībspēka dalība tiesnešu disciplinārpārkāpumu vērtēšanas procesā ir pozitīva, jo personām ar akadēmisko darba pieredzi ir: 1) nepieciešamās zināšanas tieslietu jomā; 2) akadēmiskā pieredze it sevišķi attiecībā uz tiesību zinātni un tās attīstību. Līdz ar to ir iespējams papildināt tiesnešu disciplinārkolēģijas sastāvu ar augstskolas akadēmiskā personāla pārstāvi.Ņemot vērā to, ka pašreizējais tiesnešu disciplinārkolēģijas locekļu skaits Latvijā ir vērtējams kā samērā liels, salīdzinot ar citām valstīm (Lietuva-7; Grieķija-9, Norvēģija-5, Malta-10, Īslande-3)[[4]](#footnote-4) likumprojektā paredzēts, ka vienlaikus ar Tiesnešu disciplinārkolēģijas sastāva papildināšanu Tiesnešu disciplinārkolēģijas sastāvā tiks samazināts Augstākās tiesas tiesnešu skaits no četriem uz diviem tiesnešiem. Turklāt, ievērojot to, ka Tiesnešu disciplinārkolēģijas locekļu kopskaits tiek palielināts par divām personām un ņemot vērā to, ka četri Tiesnešu disciplinārkolēģijas locekļi pēc savas profesijas nebūs tiesneši, nepieciešams palielināt disciplinārlietas izskatīšanā klātesošo Tiesnešu disciplinārkolēģijas locekļu kvorumu.Tiesnešu disciplinārās atbildības likums noteic, ka Tiesnešu disciplinārkolēģijas sēdēs ar padomdevēja tiesībām var piedalīties arī Latvijas Tiesnešu biedrības valdes pilnvarota persona. Ņemot vērā to, ka minētā biedrība nav vienīgā biedrība Latvijā, kas pārstāv tiesnešus, kā arī nav izslēgta iespēja, ka nākotnē tiks nodibinātas arī citas biedrības, kas pārstāv noteiktas tiesnešu kategorijas, likumprojekts paredz paplašināt tiesnešu biedrību loku, kuru pārstāvji Tiesnešu disciplinārkolēģijas sēdēs ir tiesīgi piedalīties ar padomdevēja tiesībām. |
|  5. | Projekta izstrādē iesaistītās institūcijas | Tieslietu ministrija |
|  6. | Iemesli, kādēļ netika nodrošināta sabiedrības līdzdalība | Konsultācijas nav notikušas, jo likumprojekts neierobežo un nesašaurina nevienas personu grupas vai indivīda tiesības, kā arī nenosaka pienākumus sabiedrībai. |
|  7. | Cita informācija | Nav. |
| **II. Tiesību akta projekta ietekme uz sabiedrību** |
|  1. | Sabiedrības mērķgrupa | Tiesnešu disciplinārkolēģija |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | 1. Tiesneši, kas varētu būt iesaistīti disciplinārlietu izskatīšanas procesā.
2. Visa sabiedrība kopumā, uzticamības tiesnešu disciplinārlietu izskatīšanas procesam kontekstā.
 |
|  3. | Tiesiskā regulējuma finansiālā ietekme | Likumprojekts šo jomu neskar. |
|  4. | Tiesiskā regulējuma nefinansiālā ietekme | Likumprojekts šo jomu neskar. |
|  5. |  Administratīvās procedūras raksturojums | Likumprojekts šo jomu neskar. |
|  6. |  Administratīvo izmaksu monetārs novērtējums | Likumprojekts šo jomu neskar. |
|  7. |  Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Nav attiecināms |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Nav attiecināms |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Nav attiecināms |

|  |
| --- |
| **VI. Sabiedrības līdzdalība un šīs līdzdalības rezultāti** |
| Nav attiecināms |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Tiesību akta izpilde notiks esošo valsts institūciju ietvaros |
| 2. | Projekta izpildes ietekme uz pārvaldes funkcijām  | Likumprojekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Likumprojekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Likumprojekts šo jomu neskar. |
| 6. | Cita informācija | Nav |

Tieslietu ministrs A. Štokenbergs

Vīza: Valsts sekretārs M. Lazdovskis

13.06.2011. 14:38

1 023

O. Tjurina

67036833, oksana.tjurina@tm.gov.lv

L. Novožilova

67036827, linda.novozilova@tm.gov.lv

1. Recommendation no.R (94)12 of the Committee if Ministers to Member States on independence, efficiency and role of judges (Adopted by the Committee of Ministers on 13 October 1994 at the 516th meeting of the Ministers' Deputies) 44.punkts. [↑](#footnote-ref-1)
2. Opinion no.3 of the Consultative Council of European Judges (CCJE) to the attention of the Committee of Ministers of the Council of Europe on the principles and rules governing judges’ Professional conduct, in particular ethics, incompatible behavior and impartiality. 71.paragrāfs. [↑](#footnote-ref-2)
3. Saskaņā ar CEPEJ (the European Commission for the Efficiency of Justice) apkopotajiem datiem. [↑](#footnote-ref-3)
4. Saskaņā ar CEPEJ (the European Commission for the Efficiency of Justice) apkopotajiem datiem. [↑](#footnote-ref-4)